คําสั่งนายทะเบียนที่ 26/2556เรื่อง ให้บริษัทประกันวินาศภัยยื่นรายงานเกี่ยวกับการลงทุนประกอบธุรกิจอื่น------------------------------------------------- อาศัยอํานาจตามความในมาตรา 51 (3) และ (4) แห่งพระราชบัญญัติประกันวินาศภัย พ.ศ. 2535 นายทะเบียนออกคําสั่งไว้ ดังต่อไปนี้ข้อ ๑ คําสั่งนี้ เรียกว่า "คําสั่งนายทะเบียนที่ 26/2556 เรื่อง ให้บริษัทประกันวินาศภัยยื่นรายงานเกี่ยวกับการลงทุนประกอบธุรกิจอื่น"ข้อ ๒ คําสั่งนี้ให้ใช้บังคับตั้งแต่วันที่ออกคําสั่งเป็นต้นไปข้อ ๓ ในคําสั่งนี้ "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย "บริษัท" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัยข้อ ๔ ให้บริษัทจัดทําและยื่นรายงานเกี่ยวกับการลงทุนประกอบธุรกิจอื่นซึ่งประกอบด้วยรายงานการคํานวณสัดส่วนการลงทุนตามประเภทสินทรัพย์ (product limit) และรายงานแสดงรายชื่อผู้ออกสินทรัพย์และคู่สัญญาของบริษัทในการลงทุน (master file) ให้เป็นไปตามแบบ หลักเกณฑ์ วิธีการ เงื่อนไข และระยะเวลาที่กําหนดไว้ในคําสั่งนี้ข้อ ๕ การคํานวณสัดส่วนการลงทุนตามประเภทสินทรัพย์ และการแสดงรายชื่อผู้ออกสินทรัพย์และคู่สัญญาของบริษัทในการลงทุน ในรายงานตามคําสั่งนี้ ให้เป็นไปตามประกาศคณะกรรมการกํากับและส่งเสริมการประกอบธุรกิจประกันภัยว่าด้วยการลงทุนประกอบธุรกิจอื่นของบริษัทประกันวินาศภัยข้อ ๖ ให้บริษัทจัดทํารายงานการคํานวณสัดส่วนการลงทุนตามประเภทสินทรัพย์ ตามแบบแนบท้ายคําสั่งนี้เป็นรายเดือน และยื่นต่อนายทะเบียนภายในสิ้นเดือนถัดไป เว้นแต่ เดือนมีนาคม มิถุนายน กันยายน และธันวาคม ให้ยื่นต่อนายทะเบียนภายในสี่สิบห้าวันนับแต่วันสิ้นเดือน การยื่นรายงานตามวรรคหนึ่ง ให้บริษัทยื่นต่อนายทะเบียนสําหรับรอบเดือนธันวาคม พ.ศ. 2556 เป็นต้นไปข้อ ๗ ให้บริษัทจัดทํารายงานแสดงรายชื่อผู้ออกสินทรัพย์และคู่สัญญาของบริษัทในการลงทุนตามแบบแนบท้ายคําสั่งนี้ และยื่นต่อนายทะเบียนภายในวันที่ 14 กุมภาพันธ์ พ.ศ. 2557 ในกรณีที่มีการเปลี่ยนแปลงผู้ออกสินทรัพย์หรือคู่สัญญาของบริษัทในการลงทุนในเดือนใด ให้บริษัทยื่นรายงานตามวรรคหนึ่งที่มีการปรับปรุงแก้ไขต่อนายทะเบียนพร้อมกับการยื่นรายงานการคํานวณสัดส่วนการลงทุนตามประเภทสินทรัพย์ตามข้อ 6ข้อ ๘ ให้บริษัทยื่นรายงานเกี่ยวกับการลงทุนประกอบธุรกิจอื่นด้วยวิธีการ ดังต่อไปนี้ (1) รายงานการคํานวณสัดส่วนการลงทุนตามประเภทสินทรัพย์ ให้ยื่นในรูปสื่ออิเล็กทรอนิกส์ (excel file) ตามระบบที่สํานักงานกําหนดไว้ พร้อมทั้งยื่นรายงานในรูปกระดาษ (hard copy) ที่บันทึกข้อมูลถูกต้องตรงกัน (2) รายงานแสดงรายชื่อผู้ออกสินทรัพย์และคู่สัญญาของบริษัทในการลงทุนให้ยื่นในรูปสื่ออิเล็กทรอนิกส์ (excel file) ตามระบบที่สํานักงานกําหนดไว้ การยื่นรายงานในรูปสื่ออิเล็กทรอนิกส์ตามวรรคหนึ่ง หากข้อมูลไม่ผ่านการตรวจสอบตามระบบที่สํานักงานกําหนดไว้ ให้ถือว่าบริษัทมิได้ยื่นรายงานข้อ ๙ ในกรณีที่รายงานเกี่ยวกับการลงทุนประกอบธุรกิจอื่นที่บริษัทยื่นมาไม่ถูกต้องหรือมีรายการไม่ครบถ้วน นายทะเบียนอาจสั่งให้แก้ไขเพิ่มเติมให้ถูกต้องหรือครบถ้วนภายในระยะเวลาที่กําหนดได้ หรือในกรณีที่เห็นสมควรนายทะเบียนอาจกําหนดเงื่อนไขใด ๆ ให้บริษัทปฏิบัติด้วยก็ได้ผู้มีอํานาจลงนาม - สั่ง ณ วันที่ 2 ธันวาคม พ.ศ. 2556ประเวช องอาจสิทธิกุลเลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน